CELEX: 62011TO0564
Language: sk
Date: 2012-09-05 00:00:00
Title: Uznesenie Všeobecného súdu (tretia komora) z 5. septembra 2012.#Nigel Paul Farage proti Európskemu parlamentu a Jerzymu Buzekovi.#Inštitucionálne právo – Rozhodnutie predsedu Parlamentu, ktorým sa európskemu poslancovi ukladá pokuta v podobe straty nároku na denný príspevok na obdobie desiatich dní – Rozhodnutie výboru Parlamentu pre právne záležitosti, ktorým sa žiadosť poslanca na ochranu jeho poslaneckej imunity vyhlasuje za neprípustnú – Zjavný nedostatok právomoci Všeobecného súdu – Zjavná neprípustnosť.#Vec T-564/11.

Uznesenie Všeobecného súdu (tretia komora) z 5. septembra 2012 – Farage/Parlament a Buzek
      (vec T-564/11)
      „Inštitucionálne právo – Rozhodnutie predsedu Parlamentu, ktorým sa európskemu poslancovi ukladá pokuta v podobe straty nároku na denný príspevok
         na obdobie desiatich dní – Rozhodnutie výboru Parlamentu pre právne záležitosti, ktorým sa žiadosť poslanca na ochranu jeho poslaneckej imunity vyhlasuje
         za neprípustnú – Zjavný nedostatok právomoci Všeobecného súdu – Zjavná neprípustnosť“
      
      1.                     Žaloba o neplatnosť – Právomoc súdu Únie – Žaloba namierená proti orgánu inštitúcie oprávnenému prijať napadnuté rozhodnutie
            – Neprípustnosť – Žaloba, ktorá mala byť namierená proti inštitúcii, ktorá akt prijala (článok 263 ZFEÚ) (pozri bod 18)
      2.                     Žaloba o neplatnosť – Lehoty – Charakter verejného poriadku – Preskúmanie súdom Únie bez návrhu – Oneskorená žaloba – Preklúzia
            (článok 263 šiesty odsek ZFEÚ) (pozri body 20 – 23)
      3.                     Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Rozhodnutie o ochrane
            imunity prijaté Parlamentom na základe žiadosti dotknutého poslanca – Rozhodnutie, ktoré nemá záväzné účinky pre vnútroštátne
            súdy – Neprípustnosť žaloby (článok 263 ZFEÚ) (pozri body 27, 28)
      Predmet
      
         
               Návrh na zrušenie po prvé rozhodnutia predsedu Parlamentu z 2. marca 2010, ktorým sa žalobcovi ukladá pokuta v podobe straty
                  nároku na denný príspevok na obdobie desiatich dní, po druhé rozhodnutia kancelárie Parlamentu z 24. marca 2010, ktorým sa
                  vyššie uvedené rozhodnutie predsedu Parlamentu potvrdilo, po tretie rozhodnutia výboru Parlamentu pre právne záležitosti,
                  ktorým sa žiadosť žalobcu na ochranu jeho poslaneckej imunity vyhlasuje za neprípustnú, po štvrté bližšie neurčeného rozhodnutia
                  Parlamentu
               
            Výrok
      
         
                  1.
               
               
                  
               
               
                  	Žaloba sa zamieta.
               
            
         
                  2.
               
               
                  
               
               
                  	Nigel Paul Farage znáša vlastné trovy konania a je povinný nahradiť trovy konania, ktoré vznikli Európskemu parlamentu.